HuisGeloof 16-22 Junie 2014 » Somerstrand Gemeente
HuisGeloof 16-22 Junie 2014
Vertel vir mekaar waarvoor julle bang is. [Dit is belangrik dat kinders weet en beleef dat ouers ook die Here vertrou met hul bekommernisse. Kinders kan egter maklik bang raak en onseker voel. Wanneer jy 'n vrees kies om te deel, kies iets wat nie jou kind bedreig of onseker sal laat voel nie, maar waarvoor hulle saam met jou kan bid, bv. "dat ek nie al my werk betyds gedoen sal kry nie".]
Sondag was Vadersdag! Hier is 'n lekker aktiwiteit vir Vadersdag, vanaf Vibrant Faith @ Home:
Laat almal beurte maak om 'n muntstuk te gooi. As die muntstuk op "stert" land, vertel die speler van iets wat hulle in die verlede geniet het om saam met hul pa te doen (soos boek lees, bal speel, in die tuinwerk). As die muntstuk op "kop" land, vertel hulle van iets wat hulle sal geniet om in die toekoms saam met pa te doen. Volwassenes speel ook saam en gesels oor hul pa's. (As kinders sukkel om aan aktiwiteite te dink, help hulle om iets vir elke seisoen binne en buite te dink.) Oorweeg om ook ander belangrike mans in jul kinders se lewens by die speletjie in te sluit, soos oupas, ooms, peetpa's en familievriende.
Lees Matteus 10:26-30
Wat sê hierdie gedeelte vir jou oor dié goed waarvoor jy bang is?
Dalk kan julle 'n speletjie daarvan maak om mekaar se hare te probeer tel en gesels oor hoe God vir julle sorg.
Bid hierdie week elke dag saam vir dié goed waarvoor julle bang is. As julle 1c-stukke in die hande kan kry, dra dit met julle saam of plak dit iewers om julle te herinner dat God vir julle sorg.